b"\n_START_ARTICLE_\nSophie Dahl\n_START_SECTION_\nModell\n_START_PARAGRAPH_\nDahl gjorde sin debut som modell p\xc3\xa5 catwalken til Lainey Keogh i l\xc3\xb8pet av Londons moteuke h\xc3\xb8sten 1997. Samme \xc3\xa5r opptr\xc3\xa5dte hun ogs\xc3\xa5 sammen med modellen Kate Moss i musikkvideoen til Elton John, \xc2\xabSomething About the Way You Look Tonight\xc2\xbb. I 2000 ble Dahl modellansiktet til Yves Saint-Laurents varemerke Opium.\n_START_SECTION_\nForfatterskap\n_START_PARAGRAPH_\nDahl begynte \xc3\xa5 skrive for motemagasiner, s\xc3\xa6rlig for Vogue hvor hun hadde en fast spalte, men skrev etter hvert ogs\xc3\xa5 for aviser som The Observer, The Guardian, og The Saturday Times._NEWLINE_Hun har skrevet tre b\xc3\xb8ker, to av dem er koke- og matb\xc3\xb8ker: Playing with the Grown-Ups (2008), som var en eventyrfortelling, og to kokeb\xc3\xb8ker, Miss Dahl's Voluptuous Delights (2009) og From Season To Season (den amerikanske tittelen er Very Fond of Food) (2011). Hun har ogs\xc3\xa5 bidratt til en antologi.\n_START_SECTION_\nPrivatliv\n_START_PARAGRAPH_\nDen 9. januar 2010 giftet hun seg med sangeren Jamie Cullum. Den 2. mars 2011 fikk paret sitt f\xc3\xb8rste barn, en datter ved navn Lyra, fulgt av ytterligere en datter, Margot, som ble f\xc3\xb8dt den 4. mars 2013. De bor i Great Missenden i Buckinghamshire, som ogs\xc3\xa5 var landsbyen hvor hennes bestefar Roald Dahl bodde."